Magic De Spell

thumb|right|thumb|right|
Οι **Magic De Spell** είναι ένα ελληνικό ροκ συγκρότημα.

## Βιογραφία
Οι Magic De Spell δημιουργήθηκαν το 1980 από τους Θοδωρή Βλαχάκη (drums), Γιώργο Σκαρλάτο (μπάσο) και Αλέξη Κυριακάκη (φωνή). Το 1981 κυκλοφόρησαν το EP "Nighmare" στην εταιρεία  “Happening”. Ακολούθησε η συλλογή ελληνικών συγκροτημάτων “Happening ΄82” όπου συμμετείχαν με δύο τραγούδια (“End Of Nirvana” και “City Is Burning”). Στην συνέχεια κυκλοφόρησαν τρία album (“A Body In A Snare” , “Kiss The Mirror” και “Cpt Blind”). Το 1985, το videoclip στο τραγούδι τους Valse (ίσως το πρώτο ελληνικό clip), διακρίνεται στο ευρωπαϊκό φεστιβάλ του Montreux.Το 1991 κυκλοφορεί το διπλό album “A Story (The Best And The Rest)” που αποτελεί και το κλείσιμο της αγγλόφωνης περιόδου ενώ το 1992 συμμετέχουν στο album – συλλογή “ΡΟΔΟΝ Live”. 

Η ελληνόφωνη περίοδος του γκρουπ άρχισε το 1993 με το album “Διακοπές Στο Sarajevo” (έχουν αποχωρήσει οι Γ. Σκαρλάτος, Α. Κυριακάκης, στα φωνητικά είναι πια ο Ηλίας Ασλάνογλου, ενώ έχει προστεθεί στο group και ο Νίκος Μαϊντάς). Τότε έγιναν ευρύτερα γνωστοί με τη διασκευή τους στο τραγούδι του Ζαμπέτα “Ο Μαθητής” και στη συνέχεια, την εποχή του πολέμου στην Γιουγκοσλαβία, χάρη στο αντιπολεμικό τραγούδι τους “Sarajevo (Φώναξε)”. Σ’ αυτό και στο επόμενο LP είναι μαζί τους ο κιθαρίστας Νίκος Γεωργούλης. Στο τέλος του 1995 κυκλοφόρησαν το  δίσκο “Νίψον Ανομήματα Μη Μόναν Όψιν”. Το 1997 κυκλοφορεί το mini album “Ο Φόβος Έχει Όνομα” με νέο κιθαρίστα τον Άρη Ζαρακά, όπου περιέχεται η διασκευή της “Μπαταρίας” του Νικόλα Άσιμου. Το 1997 αποχωρεί ο Ηλίας Ασλάνογλου, τραγουδιστής του συγκροτήματος από το 1983.

Τον Ιούνιο του 1998 κυκλοφορεί το “Τραμπάλα Στις Ταράτσες Ετοιμόρροπων Σπιτιών” που περιέχει το “Εμένα Οι Φίλοι Μου” σε ποίηση της Κατερίνας Γώγου από το βιβλίο της ”3 κλικ αριστερά”, με τραγουδιστή πλέον του συγκροτήματος τον Κώστα Βούλγαρη. Το Μάρτιο του 2000 κυκλοφορούν νέο δίσκο με τίτλο “Κόκκινο”. Μελοποιούν το ποίημα του Κώστα Καρυωτάκη ”Gala” και διασκευάζουν το “Βιετνάμ γιε γιε” του Διονύση Σαββόπουλου. Το 2001, περιοδεύουν σε Ελλάδα και Κύπρο. Την ίδια χρονιά αποχωρεί ο Άρης Ζαρακάς που προσχωρεί στους Active Member. Το 2002 η περιοδεία συνεχίζεται περιλαμβάνοντας και τη Γερμανία ενώ επέστρεψε στην κιθάρα ο Νίκος Γεωργούλης και προσχώρησε ο Σταύρος Κωνσταντόπουλος στο μπάσο. Το 2004 προσχωρεί ο Ανδρέας Λυγερός (κιθάρα), ενώ αποχωρεί ο κημπορντίσταϛ Νίκος Μαϊντάς. Τον Μάρτιο του 2005 φεύγει από την ζωή ο Τάσος Νισσόπουλος, κιθαρίστας του γκρουπ. 

Στις 29 Ιουνίου 2005 με αυτή τη σύνθεση , γίνεται η μεγάλη συναυλία στο θέατρο Λυκαβηττού για τα 25 χρόνια του συγκροτήματος ενώ μέσα στο 2005 κυκλοφορεί ο δίσκος του συγκροτήματος "Ο Τελευταίος Επιζών". Το 2006 συνεχίζουν τις συναυλίες στην Ελλάδα μαζί με τους Tsopana Rave σε ένα πρωτόγνωρο σχήμα "δύο γκρουπ επί σκηνής". Το 2007 συνεχίζονται οι συναυλίες σε Ελλάδα και Κύπρο. Με την προσθήκη δύο μελών, του Γιώργου Λαγγουρέτου (φωνή) και του Δημήτρη Pixel Δημητριάδη (φωνή), το 2009 κυκλοφορεί ο  δίσκος του συγκροτήματος με τίτλο "ΟΚ Πατέρα" και η συλλογή "Τέρμα το διάλειμμα", που περιλαμβάνει δίσκους από την αγγλόφωνη και της ελληνόφωνη περίοδο του γκρουπ. Το 2014 κυκλοφορεί ο νέος δίσκος του συγκροτήματος με τίτλο "Πρόγονε πίθηκε εσύ τι λες;" σε συνεργασία με το Γιάννη Παλαμίδα. Εκεί μελοποιούν το ποίημα "Στο όνομα εκείνων (κατηγορητήριο)" του αγωνιστή ποιητή από το Ελ Σαλβαδόρ Roque Dalton και διαμορφώνουν την ομάδα μουσικής δημιουργία 21st century darkness project. Στην ομάδα αυτή συμμετέχει ως μπασίστας και ο ηχολήπτης όλων των ελληνόφωνων δίσκων του συγκροτήματος Γιώργος Αρχοντάκης και ο κιθαρίστας Βαγγέλης Θεοδωράκης. 

To 2018 κυκλοφορούν το digital single "Γιάννη...". Στο βίντεο κλιπ (σκηνοθεσία Νίκος Σούλης) συμμετέχουν πολλές προσωπικότητες της ελληνόφωνης ροκ σκηνής. Ξεχωρίζει η παρουσία του Δημήτρη Πουλικάκου. To 2019 κυκλοφορούν το digital single "Τέρμα το διάλειμμα - live" και στις 2 Νοεμβρίου στο ιστορικό club Κύτταρο γίνεται στην Αθήνα μεγάλη συναυλία με πολλούς συμμετέχοντες για τα 40 χρόνια του συγκροτήματος. Όλο αυτό το διάστημα οι Magic de Spell εμφανίζονται στην Ελλάδα, την Ευρώπη και την Κύπρο σε ανοιχτούς και κλειστούς χώρους.

Τον Απρίλιο του 2020, κυκλοφορούν το digital single "Έρχονται οι άνθρωποι - live", αποτυπώνοντας την ατμόσφαιρα και τις εικόνες από την καραντίνα λόγω της πανδημίας. Το βίντεο σκηνοθέτησε ο Νίκος Σούλης. 

Τον Ιούλιο του 2020 δίνουν στην κυκλοφορία το νέο τραγούδι τους “Είμαι”, μελοποίηση του ομώνυμου ποιήματος του Ιάσονα Σταυράκη που απέσπασε το πρώτο παγκόσμιο βραβείο ποίησης στην Πούλα της Κροατίας, το 2018.  Ένα τραγούδι για τους καταπιεσμένους της γης, το videoclip του οποίου σκηνοθέτησε ο Νίκος Σούλης. 

Τον Δεκέμβριο του 2020, δώδεκα χρόνια από τη δολοφονία του Αλέξη Γρηγορόπουλου και τριάντα από το θάνατο του Παύλου Σιδηρόπουλου, οι Magic de Spell, επαναφέρουν το τραγούδι “Η Φαντασία στην Εξουσία” των Στέλιου Βαμβακάρη και  Πάνου Ηλιόπουλου, σε μια ζωντανή ηχογράφηση της δικής τους εκδοχής. Στο videoclip του τραγουδιού οι φωτογραφίες - ντοκουμέντα του φωτορεπόρτερ Μάριου Λώλου, παρουσιάζουν την πορεία και τον αγώνα των ανθρώπων για την κοινωνική χειραφέτηση και την ελπίδα. 

Τον Μάιο του 2023, με τραγουδιστή πλέον τον Μιχάλη Σκαράκη, κυκλοφορούν το digital single “Σκοτώνω Λένε, Σημαίνει Ζω”, που περιέχει το ομώνυμο τραγούδι, αλλά και τη διασκευή τους στο εμβληματικό τραγούδι του Μίκη Θεοδωράκη “Το Σφαγείο”.  Το συγκλονιστικό videoclip του τραγουδιού, υπογράφει ο σκηνοθέτης Νίκος Σούλης.  

Το 2024, δίνουν στην κυκλοφορία το single “Σαν Φύγουν Οι Ψυχές / Αν δεν Ορίζεις Εσένα”, δυο νέα τραγούδια, αποτέλεσμα της πειραματικής συνεργασίας τους με τον βιρτουόζο λυράρη Ιάκωβο Πατεράκη.  

Παράλληλα, κυκλοφορούν μια live εκτέλεση του “Εμένα οι Φίλοι μου… (…Στην Κατερίνα)” από το “Κύτταρο” της Αθήνας, με την συνεργασία του συγκροτήματος “Κοινοί Θνητοί” και του Ιάκωβου Πατεράκη.  

Τον Νοέμβριο του 2025, δίνουν στην κυκλοφορία το νέο single “Δρόμος”, επίσης σε συνεργασία με τους Κοινούς Θνητούς. Ένα τραγούδι εμπνευσμένο από τον εμβληματικό στίχο της Κωστούλας Μητροπούλου “ο δρόμος είχε τη δική του ιστορία”, που μελοποίησε ο Μάνος Λοΐζος.  

**Από το** **1980 μέχρι σήμερα, οι Magic de Spell συνεχίζουν να παίζουν**  **και να δημιουργούν με συνέπεια, δυναμισμό και πολιτική συνείδηση, παραμένοντας πάντα σύγχρονοι και κοινωνικά ανήσυχοι.**  

Σε ολόκληρη την Ελλάδα, Κύπρο και Ευρώπη, μετρούν πάνω από χίλιες ζωντανές εμφανίσεις. 

## Δισκογραφία
#“Nightmare” EP, Happening, 1981
#“Happening ΄82”
#“A Body In A Snare”, 1982
#“Kiss The Mirror”, 1984
#“Cpt Blind”, 1985
#“A Story (The Best And The Rest)”, 1991
#“Διακοπές Στο Sarajevo”,  1993
#“Νίψον Ανομήματα Μη Μόναν Όψιν”, 1995
#“Ο Φόβος Έχει Όνομα”,  mini album ,  1997
#“Τραμπάλα Στις Ταράτσες Ετοιμόρροπων Σπιτιών”,  1998
#“Κόκκινο”, 2000
#“Ο Τελευταίος Επιζών”, 2005
#“ΟΚ Πατέρα”, 2009
#"Τέρμα το διάλειμμα" (2009)
#"Πρόγονε πίθηκε εσύ τι λες;" (2014) + Γιάννης Παλαμίδας
#"Γιάννη" 2018  digital single
#"Τέρμα το διάλειμμα live" 2019 digital single
#"Έρχονται οι άνθρωποι - live quarantine version" 2020 digital single
#"Είμαι" (2020) digital single
#"Η Φαντασία στην Εξουσία live" (2020) digital single 
#”Σκοτώνω Λένε, Σημαίνει Ζω”/“Το Σφαγείο”(Μίκης Θεοδωράκης) 2023 digital single
#“Σαν Φύγουν Οι Ψυχές”/“Αν Δεν Ορίζεις Εσένα” (ft Ιάκωβος Πατεράκης) 2024 digital single
#“Εμένα Οι Φίλοι Μου (…Στην Κατερίνα)” + Κοινοί Θνητοί 2024 digital single
#“Δρόμος” + Κοινοί Θνητοί 2025 digital single

## Συμμετοχές
#«Happening 82», Happening, 1982
#«Ρόδον Live», MBI, 1992
#«Φάκελος Rock 2», MBI, 2000
#"Πάνω - κάτω η Πατησίων (+CD)", Οδός Πανός, 2012
#"Μεσημέρι στον Παράδεισο", Rain Music, 2019 (video clip σκηνοθεσία: Ηλίας Μωραΐτης) 

## Σύνθεση του συγκροτήματος
Η σύνθεση του συγκροτήματος σήμερα είναι:
*Θοδωρής Βλαχάκης (ντραμς)
*Γιώργος Αρχοντάκης (ηλεκτρικό μπάσο)
*Δημήτρης Μποτής (πλήκτρα)
*Μαρίνος Σοφίου (κιθάρες)
*Μιχάλης Σκαράκης (φωνή)

## Εξωτερικοί σύνδεσμοι
*Facebook 
*Spotify  
*YouTube     On Instagram    www.magicdespell.info

Κατηγορία:Ελληνικά rock συγκροτήματα